буква з) от Регламента за капиталовите изисквания).
 —
 Експозиции към инструменти на собствения капитал на дружества за спомагателни услуги, чиито рисково претеглени експозиции могат да бъдат изчислени съгласно третирането на „другите активи, които нямат характер на кредитни задължения“ (съгласно член 155, параграф 1 от Регламента за капиталовите изисквания).
 —
 Вземания, свързани със собствения капитал, приспаднати от собствените средства съгласно членове 46 и 48 от Регламента за капиталовите изисквания.
 3.5.2. Указания относно конкретни позиции (приложими и към CR EQU IRB 1 и към CR EQU IRB 2)
 Колони
 010
 ВЪТРЕШНОРЕЙТИНГОВА СИСТЕМА
 ВЕРОЯТНОСТ ЗА НЕИЗПЪЛНЕНИЕ, ОТНЕСЕНА КЪМ КАТЕГОРИЯТА ДЛЪЖНИЦИ (%)
 Институциите, прилагащи подхода PD/LGD, отчитат в колона 010 вероятността от неизпълнение (PD), изчислена в съответствие с разпоредбите на член 165, параграф 1 от Регламента за капиталовите изисквания.
 Вероятността от неизпълнение, отнесена към категориите или групите длъжници, за които ще се отчита, следва да е в съответствие с минималните изисквания, определени в трета част, дял II, глава 3, раздел 6 от Регламента за капиталовите изисквания. За всяка отделна категория или група се отчита вероятността за неизпълнение, отнесена към тази конкретна категория или група длъжници. Всички отчетени рискови параметри се извеждат от рисковите параметри, използвани във вътрешнорейтинговата система, одобрена от съответния компетентен орган.
 За стойностите, съответстващи на сумирани категории или групи длъжници (например „общо експозиции“), се представят средно претеглените по експозиции PD, отнесени към категории или групи длъжници, включени в сумирането. Всички експозиции, включително експозициите с неизпълнение, се вземат предвид при изчисляването на среднопретеглената по експозиции вероятност от неизпълнение. При изчисляването на среднопретеглена по експозиции вероятност от неизпълнение за претегляне се използва стойността на експозицията, като се взема предвид кредитната защита с гаранции (колона 060).
 020
 ПЪРВОНАЧАЛНА ЕКСПОЗИЦИЯ ПРЕДИ ПРИЛАГАНЕТО НА КОНВЕРСИОННИТЕ КОЕФИЦИЕНТИ
 Институциите отчитат в колона 020 стойността на първоначалната експозиция (преди прилагането на конверсионните коефициенти). Съгласно разпоредбите на член 167 от Регламента за капиталовите изисквания, стойността на експозициите към инструменти на собствения капитал е счетоводната стойност, която остава след прилагането на корекциите за специфичен кредитен риск. Стойността на експозицията на задбалансовите експозиции към инструменти на собствения капитал е нейната номинална стойност след корекциите за специфичен кредитен риск.
 Институциите включват в колона 020 и задбалансовите позиции, посочени в приложение I към Регламента за капиталовите изисквания, отнесени към класа експозиции към инструменти на собствения капитал (например „неизплатената част от частично изплатени акции“).
 Институциите, прилагащи подхода за опростено определяне на рисковите тегла или подхода PD/LGD (както е посочено в член 165, параграф 1), вземат предвид и разпоредбите за нетирането, посочени в член 155, параграф 2 от Регламента за капиталовите изисквания.
 030-040
 МЕТОДИ ЗА РЕДУЦИРАНЕ НА КРЕДИТНИЯ РИСК (CRM) С ЕФЕКТ НА ЗАМЕСТВАНЕ ВЪРХУ ЕКСПОЗИЦИЯТА
 КРЕДИТНА ЗАЩИТА С ГАРАНЦИИ
 ГАРАНЦИИ
 КРЕДИТНИ ДЕРИВАТИ
 Независимо от възприетия подход за изчисление на рисково претеглените експозиции към инструменти на собствения капитал, институциите могат да признаят кредитна защита с гаранции, получена за експозиции към инструменти на собствения капитал (член 155, параграф 2, параграф 3 и параграф 4 от Регламента за капиталовите изисквания). Институциите, прилагащи подхода за опростено определяне на рисковите тегла или подхода PD/LGD, отчитат в колони 030 и 040 размера